પોલીસ ખાતાની જેમ વન વિભાગમાં બાતમીદારોની પ્રથા શરૂ કરાશે કે જેથી ગેરકાયદે લાયન શો જેવી વિગતો મળી રહે. સ્થાનિક લોકોમાં સિંહના સંરક્ષણ માટે જાગૃતિ કેળવવા વિવિધ કામગીરી કરાશે. બૃહદ ગીર વિસ્તારમાં નેચર એજ્યુકેશન કેમ્પ પર ભાર મૂકાશે. રાજ્યસ્તકે વનમંત્રીના અધ્યક્ષસ્થાને સિંહોના રક્ષણ માટે સ્ટીયરીંગ કમિટીની રચના થશે. જિલ્લા સ્તરે કલેક્ટરના અધ્યક્ષસ્થાને મોનિટરીંગ કમિટી બનશે. સિંહ દર્શન માટે આવતા પ્રવાસીની સુવિધા માટે નીચે મુજબના નિર્ણયો લેવાયા. ગીર અભ્યારણ્યના પૂર્વ વિસ્તારમાં અમરેલીના ચીખલાકુબામાં સાસણ જેવો નવો ટુરિઝમ ઝોન બનશે.